બાદમાં આ સીલ હોટેલનાં સંચાલકોએ લાયસન્સની કાર્યવાહી હાથ ધરી હતી અને તેને લઇને રેસ્ટોરા પુન: ખોલી શકાઇ હતી. સરકારી સુત્રોમાંથી મળતી માહિતી મુજબ હોટેલ ચાલકો માટે પ્રાંત કચેરી (સબ ડીવીઝ્નલ મેજીસ્ટ્રેટ) નું લાયસન્સ પણ જરૂરી હોય છે. આમ છતાં ઘણી રેસ્ટોરા આ લાયસન્સ મેળવતા નથી (જે બાબત હાલનાં ચેકીંગમાં ખુલી હતી) હજુય નવસારી પંથકમાં કેટલીય રેસ્ટોરા પાસે લાયસન્સ ન હોવાની શક્યતા છે. આ લાયસન્સ નહીં ધરાવતી રેસ્ટોરામાંથી કેટલાકે લાયસન્સ મેળવવાની તજવીજ હાથ ધર્યાની જાણકારી મળી છે. પ્રાંત કચેરીમાંથી અંદાજે 15થી વધુ ફોર્મ લાયસન્સ માટે રેસ્ટોરા સંચાલકો લઇ ગયાની જાણકારી મળી છે. તંત્રની કડક કાર્યવાહીને લઇને જ અનેક રેસ્ટોરા સંચાલકો લાયસન્સ મેળવવા હવે સક્રિય થયા છે.